hotchpotch/miracl-hf-unified huggingface dataset:
হিরোশিমা
হিরোশিমা (広島市 "হিরোশিমা শি"）জাপানের একটি নগর। এটি হিরোশিমা প্রশাসনিক অঞ্চলের রাজধানী এবং জাপানের মূল দ্বীপ হোনশুর চুউগোকু অঞ্চলের সবচেয়ে বড় নগর। দ্বিতীয় বিশ্বযুদ্ধের শেষার্ধে ১৯৪৫ সালের ৬ই আগস্ট স্থানীয় সময় ৮টা ১৫মিনিটে আমেরিকান বিমান বাহিনী হিরোশিমাতে পারমানবিক বোমা বিস্ফোরণ ঘটায়।
ওষ্ঠ্য নাসিক্যধ্বনি
ওষ্ঠ্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [m]
বাংলা লিপিতে ম্‌ যেমন "মা", "আমি", "আম", ইত্যাদি।
দন্তমূলীয় নাসিক্যধ্বনি
দন্তমূলীয় নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [n]
বাংলা লিপিতে ন্‌‌ যেমন "না", "পানি", "গান", ইত্যাদি।
বাংলা বর্ণমালায় যদিও "ন" বর্ণটি "দন্ত্য ন" নামে পরিচিত, বর্তমান বাংলা ভাষায় এই অক্ষরের উচ্চারণ হল দন্তমূলীয়।
মূর্ধন্য নাসিক্যধ্বনি
মূর্ধন্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɳ]
বর্তমান বাংলা লিপিতে নেই, তবু প্রাচীন বাংলায় ণ্‌‌
বাংলা বর্ণমালায় যদিও "ণ" বর্ণটি "মূর্ধন্য ণ" নামে পরিচিত, বর্তমান বাংলা ভাষায় এই বর্ণের মূল উচ্চারণ হল দন্তমূলীয়, যেমন "হরিণ", "কারণ", "উচ্চারণ", ইত্যাদি।
তালব্য নাসিক্যধ্বনি
তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɲ]
বর্তমান বাংলা লিপিতে এই ধ্বনিটির বিশেষ বর্ণ নেই, তবু প্রাচীন বাংলায় ঞ্‌‌‌ বর্ণটির মূল উচ্চারণ তালব্য নাসিক্যধ্বনি ছিল।
এই ধ্বনিটি বর্তমান বাংলা ভাষায় ব্যবহৃত নয়।
এই ধ্বনিটি বহু ইউরোপীয় ভাষাতে ধ্বনিমূল হিসাবে ব্যবহৃত। পর্তুগিজে এই ধ্বনিটি "nh" যুক্তবর্ণ দিয়ে লেখা হয়, যেমন manhã "মাঞাঁ" [mɐɲɐ̃] "সকাল"। ভিয়েতনামি ভাষায়ও এই ধ্বনিটি "nh" বর্ণে লেখা, যেমন nhai "ঞায়" [ɲaɪ] "চাবানো"।
পশ্চাত্তালব্য নাসিক্যধ্বনি
পশ্চাত্তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় [ŋ]
বাংলা লিপিতে ঙ্‌‌‌ বা ং‌ যেমন "বেঙ", "ভাঙা", "বাংলা", ইত্যাদি।
অন্য আর্য ভাষার তুলনায়, এই ধ্বনিটি বাংলা ভাষায় বেশ ঘন ঘন ব্যবহৃত। তবু এই ধ্বনিটি শুধুমাত্র অক্ষরের শেষে বসে বলে শব্দের আদিতে কোনওসময় বসে না। অনেক অঞ্চলে এই ধ্বনিটির পরে "গ"-এর উচ্চারণ হয়। এইসব আঞ্চলিক ভাষায় "বাঙালি" (বাং-আ-লি) শব্দটিকে "বাঙ্গালি" (বাং-গা-লি) বলে।
বাংলা ছাড়াও অনেক-অনেক ভাষায় এই ব্যঞ্জনধ্বনিটি শব্দের আদিতে বসতে পারে না, যেমন কোরীয়, ইংরেজি, ম্যান্ডারিন চীনা, ইত্যাদি। তবু ক্যান্টনিজ ভাষায় এই ধ্বনিটি শব্দের যেকোনও স্থানে বসতে পারে, যেমন "ঙাউ" (অর্থাৎ "গরু") এবং "ঙ" ("আমি")। ক্যান্টনিজে এটি শব্দের একমাত্র ধ্বনিও হতে পারে, যেমন "ঙ্‌" ("পাঁচ")।
অঘোষ ওষ্ঠ্য স্পর্শধ্বনি
অঘোষ ওষ্ঠ্য স্পর্শধ্বনি হল এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনিমূলক প্রতীক হল [p]।
বাংলা লিপিতে এই ধ্বনিমূলক অক্ষর হল প্‌‌‌‌। যেমন "পা", "পর", "পিতা" ইত্যাদি।
ঘোষ ওষ্ঠ্য স্পর্শধ্বনি
ঘোষ ওষ্ঠ্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [b]
বাংলা লিপিতে ব্‌‌‌ যেমন "বা", "বসা", "বিশেষ", ইত্যাদি।
অঘোষ পশ্চাত্তালব্য স্পর্শধ্বনি
অঘোষ পশ্চাত্তালব্য স্পর্শধ্বনি হল এক ধরনের ব্যঞ্জনধ্বনি। এটি বিশ্বের অনেকগুলো কথ্য ভাষায় ধ্বনিমূলক হিসেবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হল [k]।
বেশিরভাগ ইন্দো-আর্য ভাষার মত বাংলা লিপিতে এই ধ্বনিমূলক অক্ষর হল ক্‌‌‌‌। যেমন "কাল", "কে", "কম" ইত্যাদি।
ঘোষ পশ্চাত্তালব্য স্পর্শধ্বনি
ঘোষ পশ্চাত্তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɡ]
বাংলা লিপিতে গ্‌‌‌‌‌ যেমন "গা", "আগুন", "ভাগ", ইত্যাদি।
দন্তমূলীয় পার্শ্বিক নৈকট্যধ্বনি
দন্তমূলীয় পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [l]
বাংলা লিপিতে ল্‌‌‌‌‌‌ যেমন "লাউ", "ছেলে", "ফুল", ইত্যাদি।
অঘোষ তালব্য স্পর্শধ্বনি
অঘোষ তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [c]
বর্তমান বাংলা লিপিতে নেই, তবু প্রাচীন বাংলায় চ্‌‌‌
বর্তমান বাংলা বর্ণমালায় "চ" বর্ণটি স্পৃষ্টভাবে উচ্চারিত নয়। বর্তমান বাংলা ভাষায় এই বর্ণটি ঘৃষ্টভাবে উচ্চারিত বলে ঘৃষ্টধ্বনি বলা হয়। যেমন "চা", "চিন্তা", "চুল", ইত্যাদি।
ঘোষ তালব্য স্পর্শধ্বনি
ঘোষ তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɟ]
বর্তমান বাংলা লিপিতে নেই, তবু প্রাচীন বাংলায় জ্‌‌‌‌
বর্তমান বাংলা বর্ণমালায় "জ" বর্ণটি স্পৃষ্টভাবে উচ্চারিত নয়। বর্তমান বাংলা ভাষায় এই বর্ণটি ঘৃষ্টভাবে উচ্চারিত বলে ঘৃষ্টধ্বনি বলা হয়। যেমন "জাল", "জিনিস", "জ্বর", ইত্যাদি।
অঘোষ মূর্ধন্য ঊষ্মধ্বনি
অঘোষ মূর্ধন্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʂ]
বর্তমান বাংলা লিপিতে নেই, তবু প্রাচীন বাংলায় ষ্‌‌‌‌‌
বাংলা বর্ণমালায় যদিও "ষ" অক্ষরটি "মূর্ধন্য ষ" নামে পরিচিত, বর্তমান বাংলা ভাষায় এই বর্ণের মূল উচ্চারণ হল তালব্য বা তালব্যদন্তমূলীয়। এভাবে "ষ" অক্ষর ও "শ" বর্ণের উচ্চারণে কোনও পার্থক্য নেই, যেমন "ষাট", "ঋষি", "চাষ", ইত্যাদি।
অঘোষ মূর্ধন্য ঊষ্মধ্বনিটি অনেকগুলো ভাষায় ব্যবহৃত। কিছু কিছু ভাষায় তার উচ্চারণস্থান মূর্ধন্যও এবং পশ্চাদ্‌দন্তমূলীয়ও হতে পারে, যেমন ম্যান্ডারিন চীনা, পোলীয়, রুশ ভাষা ইত্যাদি। কিছু কিছু ভাষায় "র" [r] আর "স" [s] একসাথে লাগিয়ে থাকলে এই ধ্বনিটি উচ্চারিত হয়, যেমন সুয়েডীয় ভাষার Helsingfors "হেল্‌সিংফষ্‌" (হেলসিঙ্কির সুয়েডীয় নাম)।
ঘোষ কণ্ঠনালীয় ঊষ্মধ্বনি
ঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɦ]
বাংলা লিপিতে হ্‌‌‌‌‌‌ যেমন "মহান", "বেহুশ", "গৃহ", ইত্যাদি।
বাংলা বর্ণমালায় "হ" বর্ণটি শব্দের আদিতে বসলে অঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "হাত", "হুকুম", "হিমালয়"।
অঘোষ কণ্ঠনালীয় ঊষ্মধ্বনি
অঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [h]
বাংলা লিপিতে হ্‌‌‌‌‌‌ (শুধুমাত্র শব্দের আদিতে) বা ঃ‌‌‌‌‌‌ (শুধুমাত্র শব্দের শেষে) যেমন "হাতি", "হজ্জ্ব", "বাঃ", ইত্যাদি।
বাংলা বর্ণমালায় "হ" বর্ণটি শব্দের মাঝখানে বসলে ঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "বিহার", "গৃহ", "পাহাড়", ইত্যাদি।
অঘোষ মূর্ধন্য স্পর্শধ্বনি
অঘোষ মূর্ধন্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʈ]
বাংলা লিপিতে ট্‌‌‌ যেমন "টান", "কাটা", "ইট", ইত্যাদি।
বর্তমান বাংলা ভাষায় "ট" বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। জিহ্বার ডগাটি দাঁতের পেছনের কঠিন অংসে স্পর্শ করলে এটি দন্ত্যমূলীয়ধ্বনি বলা হয়, ইংরেজিতে যেমন উচ্চারিত।
ঘোষ মূর্ধন্য স্পর্শধ্বনি
ঘোষ মূর্ধন্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɖ]
বাংলা লিপিতে ড্‌‌‌‌ যেমন "ডান", "আড্ডা", "বোর্ড", ইত্যাদি (যদিও বাংলা "ড" অনেকসময় সঠিক মূর্ধন্যধ্বনি হিসেবে উচ্চারিত নয়)।
বর্তমান বাংলা ভাষায় "ড" বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। জিহ্বার ডগাটি দাঁতের পেছনের কঠিন অংসে স্পর্শ করলে এটি দন্ত্যমূলীয়ধ্বনি বলা হয়, ইংরেজি "d" যেমন উচ্চারিত।
অলিজিহ্ব্য নাসিক্যধ্বনি
অলিজিহ্ব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɴ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণ বাংলা "ঙ্‌"-এর কাছে। এটি জাপানি ভাষা ছাড়াও বিশ্বের অনেক ভাষায় ব্যবহার করা হয়।
অঘোষ অলিজিহ্ব্য স্পর্শধ্বনি
অঘোষ অলিজিহ্ব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [q]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণের উচ্চারণ বাংলা "ক্‌‌"-এর কাছে। এটি আরবি ভাষা ছাড়াও বিশ্বের অনেক ভাষায় ব্যবহার করা হয়।
ঘোষ অলিজিহ্ব্য স্পর্শধ্বনি
ঘোষ অলিজিহ্ব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɢ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণ বাংলা "গ্‌‌‌"-এর কাছে। এটি ফার্সি ভাষা ছাড়াও বিশ্বের অনেক ভাষায় ব্যবহার করা হয়।
ইসরায়েলের জাতীয় পতাকা
ইসরায়েলের জাতীয় পতাকা ১৯৪৮ সালের অক্টোবর ২৮ তারিখে প্রবর্তিত হয়। এর ৫ মাস পূর্বে ইসরায়েল স্বাধীনতা ঘোষণা করেছিল। পতাকাটিতে সাদা পটভূমিতে দুইটি আনুভূমিক নীল রেখার মাঝখানে নীল বর্ণের একটি দাউদের তারা চিহ্ন প্রদর্শিত হয়েছে। নীল বর্ণটি গাঢ় বর্ণের আকাশী নীল।
একর
একর ক্ষেত্রফল পরিমাপের একটি একক যা বিভিন্ন পদ্ধতিতে এবং সাম্রাজ্যবাদ আমেরিকায় প্রচলিত পদ্ধতি হিসেবে নিরূপিত হয়। আন্তর্জাতিক একর এবং মার্কিনী একর - উভয়ই বর্তমানে বিশ্বের সর্বত্রই প্রচলিত আছে। একর সাধারণতঃ ভূ-ভাগে জমির পরিমাপ নির্ণয়ে ব্যবহার করা হয়। 
১ একরে ৪,৮৪০ বর্গগজ বা ৪৩,৫৬০ বর্গফুট বা প্রায় ৪,০৪৬।৮৮ বর্গমিটার (০.৪০৪৬৮৬ হেক্টর)।(নিম্নে দেখুন)
১৯৫৮ সালে মার্কিন যুক্তরাষ্ট্র এবং কমনওয়েলথভূক্ত দেশসমূহ সিদ্ধান্তপূর্বক একমত পোষণ করে যে, ১ গজ = ০.৯১৪৪ মিটার। 
ফলশ্রুতিতে আন্তর্জাতিক একর সমান দাঁড়ায় ৪,০৪৬.৮৫৬৪২২৪ বর্গমিটার (প্রায়)। তারপর থেকেই মার্কিন যুক্তরাষ্ট্র এবং বহিঃবিশ্বের সাথে একরের পার্থক্য দাঁড়ায় ০.০১৬ বর্গমিটার, এটি তেমন গুরুত্বপূর্ণ নয় যা আলোচনার মাধ্যমে সমাধান করা যেতে পারে।
মার্কিন যুক্তরাষ্ট্রের সার্ভে একর বা জরীপকৃত একর = ৪,০৪৬.৮৫৬৪২২৪ বর্গমিটার (প্রায়); মেণ্ডেনহল আদেশের মাধ্যমে এটির সঠিক মান (৪০৪৬/১৫৪৯৯৯৬৯ বর্গমিটার) নিরূপিত হয় ইঞ্চির সাথে, যেখানে ১ মিটার = ৩৯.৩৭ ইঞ্চি।
১ আন্তর্জাতিক একর নিম্নবর্ণিত মেট্রিক এককের সমানঃ-
১ মার্কিন সার্ভে একর সমানঃ-
১ একরকে নিম্নবর্ণিত প্রচলিত এককে রূপান্তরিত করা যায়ঃ-
১ আন্তর্জাতিক একর নিম্নবর্ণিত ভারতীয় এককে পরিণত হয়ঃ-
একর শব্দটি পুরনো ইংরেজী ‘এইসার’ থেকে এসেছে যার অর্থ হচ্ছে ‘উন্মুক্ত ভূমি’। সমার্থক শব্দ হিসেবে রয়েছে - নরওয়ের পশ্চিম উপকূলে একর এবং সুইডেনের একার, জার্মানীর একার, ল্যাটিন এগার এবং গ্রীক এগ্রোস।
পূর্বে একর নির্ণিত হতো এক খণ্ড জমিতে একদিনে একজন মানুষের সহযোগিতায় একটি ষাড় যতটুকু জমি খনন করতে পারতো তার উপর।
ম্যাট্রিক পদ্ধতি প্রচলনের পূর্বে ইউরোপের অনেক দেশই তাদের নিজস্ব পদ্ধতিতে একরকে প্রয়োগ করতো। ফলে এক দেশের সাথে অন্য দেশের মানদণ্ড একরূপ হতো না। এরই প্রেক্ষাপটে ফান্সে ১ একরে ৪,২২১ বর্গ মিটার চিহ্নিত করা হয়। উল্লেখ্য, শুধুমাত্র জার্মানীর বিভিন্ন প্রদেশে বিভিন্ন ধরণের একরের মানদণ্ড প্রচলিত ছিল।
ইংল্যান্ডে নিম্নের রাজা-রাজগণ কর্তৃক সংবিধিবদ্ধ ব্যবস্থা হিসেবে একরের মূল্যায়ন করা হয়ঃ-
এডওয়ার্ড-১, এডওয়ার্ড-২, হেনরী-৮, জর্জ-৪ এবং ভিক্টোরিয়া আমলে ব্রিটিশ ওজন ও পরিমাপ অধ্যাদেশ, ১৮৭৮ অনুযায়ী ১ একর সমান ৪,৮৪০ বর্গগজ হিসেবে চিহ্নিত করা হয়।
ঐতিহাসিকভাবেই যুক্তরাজ্যের খামার এবং জমিগুলোর পরিমাপ একর (একর, রড এবং পার্চেজ) হিসেবে মূল্যায়িত হতো। এমনকি একরের পরিমাণ বেশি হলে তা সুবিধাজনক সময়ে বর্গমাইলের মর্যাদা লাভ করতো। যেমনঃ একজন জমির মালিক বলল যে, তার ৩২,০০০ একর জমি আছে, কিন্তু তা ৫০ বর্গমাইল নয়।
রীতি-প্রথা অনুযায়ী একরকে খসড়া পরিমাপ হিসেবে উপরে বর্ণিত সমান আকারে পরিমিত হতো।
ইংরেজী উইকিকে বাংলায় অনুবাদের একটি অণুপ্রয়াস মাত্র।
টন
টন পরিমাপের একক। বর্তমানে মেট্রিক পদ্ধতিতে ১০১6 কেজি = ১ মে. টন। পূর্বের ব্রিটিশ পদ্ধতিতে ১ টন = ২৭.৫ মন = ২২৪০ পাউন্ড। টন ওজন ও পরিমাপ জন্য ইন্টারন্যাশনাল কমিটি দ্বারা এসআই ইউনিট হিসেবে স্বীকৃত।
টন হাজার হাজার বা মিলিয়ন মত হয়।
মূর্ধন্য তাড়নজাতধ্বনি
মূর্ধন্য তাড়নজাতধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɽ]
বাংলা লিপিতে ড়্‌‌‌ যেমন "বড়", "গাড়ী", "ঘাড়", ইত্যাদি।
এই ধ্বনিটি যদিও বাংলা ভাষায় শব্দের আদিতে বসে না বিশ্বের অনেক ভাষায় শব্দের যেকোনও স্থানে বসতে পারে।
বর্তমান বাংলা ভাষায় "ড়" বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে খুব দ্রুত বেগে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। জিহ্বার ডগাটি দাঁতের পেছনের কঠিন অংসে স্পর্শ করলে এটি দন্ত্যমূলীয়ধ্বনি বলা হয়, যেমন মার্কিন ইংরেজিতে "city" শব্দের "t" অক্ষরটি উচ্চারিত হয় (সিড়ী)। পূর্ববঙ্গের আঞ্চলিক ভাষায় "ড়" ও "ঢ়" অক্ষরগুলো মূর্ধন্য তাড়নজাতধ্বনি রূপে উচ্চারিত হয় না বরং মূর্ধন্য অথবা দন্তমূলীয় অন্তঃস্থধ্বনি রূপে উচ্চারিত হয়। এইসব অঞ্চলে "ড়", "ঢ়", আর "র"-এর উচ্চারণে কোনও পার্থক্য নেই।
ফুট
ফুট ( ফিট; সংক্ষেপ: ft; সংকেত: ′, প্রাইম চিহ্ন) হচ্ছে যুক্তরাষ্ট্রীয় পরিমাপ পদ্ধতি এবং ব্রিটিশ পরিমাপ পদ্ধতিতে দৈর্ঘ্য পরিমাপের একক।
অঘোষ পশ্চাদ্দন্তমূলীয় ঊষ্মধ্বনি
অঘোষ পশ্চাদ্দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʃ]
বাংলা লিপিতে শ্‌‌‌ যেমন "শিক্ষা", "আশা", "দেশ", ইত্যাদি।
বাংলা বর্ণমালায় যদিও "শ" বর্ণটি "তালব্য শ" নামে পরিচিত, বর্তমান বাংলা ভাষায় এই বর্ণের উচ্চারণ হল পশ্চাদ্দন্তমূলীয়। বর্তমান বাংলায় "স" ও "ষ" বর্ণগুলোও "শ" বর্ণের মত পশ্চাদ্দন্তমূলীয়স্থানে উচ্চারিত হয়, যেমন "সাগর", "আসা", "চাষ", ইত্যাদি।
দন্তৌষ্ঠ্য নাসিক্যধ্বনি
দন্তৌষ্ঠ্য নাসিক্যধ্বনি হল এক ধরনের ব্যঞ্জনধ্বনি। আন্তর্জাতিক ধ্বনিমূলক বর্ণমালায় এই ধ্বনির প্রতীক হল [ɱ]।
বাংলা লিপিতে এই ধ্বনির কোনও বিশেষ বর্ণ নেই।
এই অক্ষরটির উচ্চারণ বাংলা "ম্‌"-এর কাছাকাছি। এটি কোনও ভাষাতে ধ্বনিমূল হিসাবে ব্যবহার হয় না।
অঘোষ দন্তমূলীয় ঊষ্মধ্বনি
অঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [s]
বাংলা লিপিতে স্‌‌‌‌ (বিশেষভাবে যুক্তাক্ষরে) যেমন "স্ত্রী", "অবস্থা", "ব্যস" ইত্যাদি।
বাংলা বর্ণমালায় যদিও "স" বর্ণটি "দন্ত্য শ" নামে পরিচিত, বর্তমান বাংলা ভাষায় এই বর্ণের উচ্চারণ হল দন্ত্যমূলীয় অথবা তালব্যদন্তমূলীয়। দন্ত্যমূলীয় "স" ইংরেজি ভাষার "s"-এর মত উচ্চারিত হয়। তালব্যদন্তমূলীয় স্থানে উচ্চারণ হলে "শ" বর্ণের মত উচ্চারিত হয়, যেমন "সাদা", "আসা", "নিবাস"।
পূর্ববঙ্গের বিভিন্ন অঞ্চলের ভাষায় [s]-ধ্বনিটি "ছ" বর্ণ দ্বারা লেখা হয়। এইসব অঞ্চলে "কাছে" শব্দটির উচ্চারণ [katʃʰe] নয়, বরং [kase]।
অঘোষ তালব্য ঊষ্মধ্বনি
অঘোষ তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ç]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনিটির উচ্চারণস্থান বাংলা "শ,‌‌" ও "হ,"-এর মধ্যে অবস্থিত। এটি বর্তমান বাংলা ভাষায় প্রচলিত নয়।
জার্মান ভাষায় এই ধ্বনিটি [x]-এর একটি পূরকধ্বনি, যেমন ich [ɪç] "আমি", spreche [ʃpʁeçə] "কথা বলি", Mädchen [mɛdçən] "মেয়ে" ইত্যাদি। এটি জার্মান ভাষা ছাড়াও বিশ্বের অনেক ভাষায় ব্যবহার করা হয়।
তালব্য পার্শ্বিক নৈকট্যধ্বনি
তালব্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʎ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "ল"-এর কাছে। এটি ইতালীয় ভাষা ছাড়াও বিশ্বের অনেক ভাষায় ব্যবহার করা হয়।
পশ্চাত্তালব্য পার্শ্বিক নৈকট্যধ্বনি
পশ্চাত্তালব্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʟ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "গ্ল"-এর কাছে। এটি শুধুমাত্র নিউগিনির দুয়েকটি ভাষায় ধ্বনিমূল হিসাবে ব্যবহার করা হয়।
মূর্ধন্য পার্শ্বিক নৈকট্যধ্বনি
মূর্ধন্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɭ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "ল"-এর কাছে। এটি মারাঠি, গুজরাটি, ও দ্রাবিড় ভাষাগুলো ছাড়াও বিশ্বের অনেক ভাষায় ব্যবহার করা হয়।
গজ
গজ হলো দৈর্ঘ্য পরিমাপের ব্রিটিশ পদ্ধতির একটি একক। ১ গজ = ৩৬ ইঞ্চি = ৩ ফুট = ৯১.৪৪ সেন্টিমিটার। বর্তমান পৃথিবীতে সবচেয়ে পরিচিত গজের হিসাবটি হলো "আন্তর্জাতিক গজ", যা পুরোপুরি ০.৯১৪৪ মিটারের সমান।
১ আন্তর্জাতিক গজ সমান:
ভরি
ভরি (Bhori) হলো স্বর্ণালঙ্কার কিংবা রৌপ্যালঙ্কার বা রূপা পরিমাপের প্রচলিত একক।
1 আনা =1 টাকা
8 আনা=50 পয়শা
4 আনা=25 পয়শা
বাংলাদেশসহ ভারতীয় উপমহাদেশের বেশ কিছু দেশে অলঙ্কারাদিতে ‘ভরি’ শব্দের ব্যবহার লক্ষ্য করা যায়।
ভরির একক হিসেবে প্রাচীনকালে ১ টাকার সমপরিমাণ বা আঞ্চলিক ভাষায় কাচা পয়সাকে ভরির একক হিসেবে মূল্যায়িত করা হতো। ভরির ক্ষুদ্রতম একক রতি। ৬ রতি সমওজনে ১ আনা এবং ১৬ আনায় ১ ভরি হয়। আন্তর্জাতিক পর্যায়ে ১ ভরি = ১১.৬৬ গ্রাম (প্রায়)।
হিন্দু-মুসলিম সম্প্রদায়সহ বিশ্বের বিভিন্ন সম্প্রদায়ের বিয়ে-শাদীতে কনে পক্ষ বর পক্ষকে কিংবা বর পক্ষ কনে পক্ষকে কত ভরি ওজনের অলঙ্কার বিশেষতঃ স্বর্ণালঙ্কার প্রদান করলো তা সামাজিকভাবে বেশ মুখরোচক সংবাদ হয়ে দাঁড়ায়।
স্বর্ণকার, যিনি স্বর্ণের ব্যবসা কিংবা স্বর্ণালঙ্কার তৈরী করেন তাদের কাছে ভরির ওজন ভিন্নতর হয়। গ্রাহকের কাছে বিক্রয়ের সময় তারা পুরো বাজার দর হিসেবে ১ ভরি স্বর্ণ বা রূপার দাম নির্ধারণ করেন। অথচ গ্রাহক যখন ঐ ১ ভরি স্বর্ণ বা রূপা বিক্রয় করেন তখন তাতে অলঙ্কারের আকরিক খাদ নির্ধারণ করে মূল্য প্রদান করেন।
মাইল
মাইল (ইংরেজি: mile) হচ্ছে ভারতীয় উপমহাদেশসহ কমনওয়েলথভূক্ত দেশসমূহে পূর্বে ব্যবহৃত দূরত্ব বা দৈর্ঘ্য পরিমাপের ব্রিটিশ পদ্ধতির একটি একক।
১ মাইল = ১৭৬০ গজ = ৫২৮০ ফুট = ৮ ফার্লং (১ ফার্লং = ২২০ গজ)
বর্তমানে প্রচলিত আন্তর্জাতিক এককে রূপান্তরে ব্যবহার করা হয় ১ মাইল = ১.৬০৯ কিলোমিটার (প্রায়)।
একটি পোস্ট বা খুঁটি থেকে অন্য একটি পোস্ট বা খুঁটিকে ১ মাইল হিসেবে ধরা হয়। মাইলপোস্টে স্থানের নামসহ দূরত্ব কত মাইল তার বিবরণ থাকে। বর্তমানে এর স্থান দখল করে আছে কিলোমিটার।
তোলা
তোলা (तोला; تولا) ভারতীয় উপমহাদেশে প্রচলিত ওজনের তথা ভরের একটি একক। এটি মূলত ব্রিটিশ আমলে প্রচলিত ছিল। ১ তোলা = ০.৩৭৫ ট্রয় আউন্স = ১১.৬৬৩৮০৩৮ গ্রাম। এই এককটি বর্তমানে স্বর্ণ এবং খুবই ক্ষুদ্র পরিমাণের পদার্থের পরিমাপে ব্যবহার হয়। তোলা মূলত প্রচলন করে ব্রিটিশ ইস্ট ইন্ডিয়া কোম্পানি। তারা রূপার তৈরি মুদ্রার প্রচলন করেছিল। পরবর্তীতে ব্রিটিশ সরকার ঐ মুদ্রার ওজনকে "তোলা" হিসেবে প্রমিতকরণ করে, যার মান ছিল ১৮০ গ্রেইন/০.৩৭৫ ট্রয় আউন্স।
বাংলাদেশে তোলার পাশাপাশি ভরি ব্যবহৃত হয়।
আনাক্সিমান্দ্রোস
এনাক্সিম্যান্ডার (প্রাচীন গ্রিক ভাষায়: Αναξίμανδρος "আনাক্সিমান্দ্রোস্‌") (খ্রিস্টপূর্ব ৬১০ - খ্রিস্টপূর্ব ৫৪৫) একজন গ্রিক দার্শনিক যিনি মাইসেলীয় দর্শনের অগ্রগতিতে প্রভূত ভূমিকা রেখেছিলেন। মূলত থেলিসের যুক্তিবাদী চিন্তাধারার অগ্রগতি সাধনের মাধ্যমেই তিনি মাইসেলীয় দর্শনধারার উন্নতি সাধন করেন। থেলিসই প্রথম বিশ্বতাত্ত্বিক চিন্তাধারার সূচনা ঘটান আর সেই চিন্তাধারার উৎকর্ষ সাধনের কাজ করেন এনাক্সিম্যান্ডার। তিনি তার গবেষণার ফলাফল লিপিবদ্ধ করেছিলেন যদিও অনেক আগেই সেগুলো হারিয়ে গেছে। কিন্তু তিনিই ছিলেন প্রথম গ্রিক দার্শনিক যিনি তার দার্শনিক প্রজ্ঞা লেখনীর মাধ্যমে জীবিত রেখে গেছেন।
এনাক্সিম্যান্ডারের মতানুসারে পানি বা এধরণের অন্য কোন দ্রব্য বিশ্বের আদি উপাদান হতে পারেনা বরং আদি উপাদান এমন কিছুকে হতে হবে যা সীমাহীন। কারণ সসীম হলে সৃষ্টি প্রক্রিয়ায় তা একসময় নিঃশ্বেষ হয়ে যেত। তার মতে এই অসীম আদিসত্ত্বার কোন বিশেষত্ব নেই, তবে এর মধ্য সকল সসীম এবং বিশেষ দ্রব্যের মূল বিদ্যমান। এই আদিসত্ত্বার কোন সৃষ্টি বা ধ্বংস নেই এবং এর গতিও চিরন্তন। এর এই গতির মাঝ থেকেই বিশ্বের যাবতীয় বস্তু অস্তিত্ব লাভ করেছে। শীতল-উষ্ণ, শুষ্ক-সিক্ত ইত্যাদি বিপরীতধর্মী পদার্থসনমূহ নিরন্তর অসীম থেকে সৃষ্টি হয়ে আবার অসীমেই ফিরে যাচ্ছে।
গ্রিক দর্শন
গ্রিক দর্শন () গ্রিকদের, বিশেষত ৬০০ থেকে ২০০ খ্রিস্টপূর্বাব্দ পর্যন্ত গ্রিক সভ্যতার শিখরে অবস্থানের সময় উদ্ভাবিত দার্শনিক ধারণাগুলির সমষ্টিগত রূপ। পাশ্চাত্যের পরবর্তী সমস্ত দর্শনই গ্রিক দর্শনের অনুগামী। গ্রিক দর্শনের অনুকল্পগুলির ছায়া আধুনিক বিজ্ঞানের নানা মূলনীতিতে খুঁজে পাওয়া যায়। গ্রিক দার্শনিকদের বিভিন্ন নৈতিক ধারণা খ্রিস্টান নৈতিক কাঠামোয় গ্রহণ করা হয়েছে। গ্রিকদের রাজনৈতিক দর্শন আধুনিক বিশ্বের রাজনীতিবিদ ও রাষ্ট্রপরিচালকদের ওপর আজও গভীর প্রভাব ফেলে।
মানব বিবর্তন
মানব বিবর্তন বা মানুষের উৎপত্তি বলতে বিবর্তন এর মাধ্যমে অন্যান্য হোমিনিড থেকে একটি আলাদা প্রজাতি হিসেবে হোমো স্যাপিয়েন্স-দের উদ্ভবকে বোঝায়। এই বিষয়টি নিয়ে অধ্যয়ন করতে হলে বিজ্ঞানের অনেক শাখার সাহায্য নিতে হয়, যেমন: নৃবিজ্ঞান, প্রাইমেটবিজ্ঞান, জীবাশ্মবিজ্ঞান, প্রত্নতত্ত্ব, ভাষাতত্ত্ব এবং জিনতত্ত্ব।
"মানুষ" বা "হিউম্যান" শব্দটি দ্বারা এখানে প্রকৃতপক্ষে কেবল "হোমো" গণের অন্তর্ভুক্ত প্রাণীদেরকে বোঝানো হচ্ছে, যদিও মানব বিবর্তন গবেষণা করতে গিয়ে অস্ট্রালোপিথেকাস গণের অনেক প্রজাতি নিয়ে অধ্যয়ন করতে হয়- স্বভাবত সেগুলোর আলোচনাও এই বিষয়ের অধীনেই হয়। আনুমানিক ২৩ লক্ষ থেকে ২৪ লক্ষ বছর পূর্বে আফ্রিকাতে হোমো গণটি অস্ট্রালোপিথেকাস গণ থেকে পৃথক হয়ে গিয়েছিল। হোমো গণে অনেক প্রজাতিরই উদ্ভব ঘটেছিল যদিও একমাত্র মানুষ ছাড়া তাদের সবাই বিলুপ্ত হয়ে গেছে। এ ধরণের বিলুপ্ত মানব প্রজাতিগুলোর মধ্যে রয়েছে হোমো ইরেক্টাস যারা এশিয়ায় বাস করতো এবং হোমো নিয়ানডার্টালেনসিস যারা ইউরোপ ও মধ্যপ্রাচ্য জুড়ে ছড়িয়ে ছিল। আর্কায়িক হোমো স্যাপিয়েন্স-দের উদ্ভব ঘটেছিল আনুমানিক ৪০০,০০০ থেকে ২৫০,০০০ বছর পূর্বের সময়কালের মধ্যে। আর্কায়িক বলতে হোমো স্যাপিয়েন্সদের প্রাচীনতম সদস্যদের বোঝানো হয় যারা প্রজাতিগত দিক দিয়ে এক হলেও আধুনিক মানুষের চেয়ে কিছু ক্ষেত্রে পৃথক ছিল।
দেহের অভ্যন্তরীন গড়নের দিক থেকে সম্পূর্ণ আধুনিক মানুষের উদ্ভব নিয়ে বিজ্ঞানীদের মধ্যে বর্তমানে সবচেয়ে গ্রহণযোগ্য অনুকল্প হচ্ছে "আউট অফ আফ্রিকা" বা "আফ্রিকা থেকে বহির্গমন" অনুকল্প যার সারকথা হচ্ছে আমরা আফ্রিকাতে উদ্ভূত হওয়ার পর আনুমানিক ৫০,০০০-১০০,০০০ বছর পূর্বে বিভিন্ন মহাদেশে ছড়িয়ে পড়েছি। আমাদের বিশ্বব্যাপী বিস্তৃতির সময়টাতেই এশিয়া থেকে হোমো ইরেক্টাস (যাদেরকে ইরেক্ট ডাকা হয়) এবং ইউরোপ থেকে নিয়ানডার্টালরা বিলুপ্ত হয়ে গেছে। এ বিষয়ে আরেকটি ভিন্ন অনুকল্প হচ্ছে, আনুমানিক ২৫ লক্ষ বছর পূর্বে ইরেক্ট বা এরগ্যাস্টরা আফ্রিকা থেকে ছড়িয়ে পড়েছিল, এদের উত্তরপুরুষ হিসেবে পৃথিবীর বিভিন্ন স্থানে পৃথক পৃথক ভাবেই আমাদের উৎপত্তি ঘটেছে, তবে ভৌগলিকভাবে পৃথক সেসব হোমো-দের মধ্যে অন্তঃপ্রজনন সম্ভব ছিল। প্রতিনিয়তই মানব বিবর্তন সম্পর্কে নতুন নতুন তথ্য জানতে পারছি আমরা।
গণকে তালিকা হিসেবে নীচে উদ্ধৃত করা হলো
জটিল সমতল
কোন জটিল সংখ্যা "z"-কে একটি দ্বিমাত্রিক কার্তেসীয় স্থানাংক ব্যবস্থার উপর একটি অবস্থান ভেক্টর হিসেবে দেখানো যায়। এই দ্বিমাত্রিক কার্তেসীয় স্থানাংক ব্যবস্থাটিকে জটিল সমতল () বলা হয়। ফরাসি গণিতবিদ জঁ-রোবের আরগঁ-র নামানুসারে একে আরগঁ সমতল-ও ( এবং দেখুন)।
একটা জটিল সংখ্যা "z"-কে তাই কার্তেসীয় স্থানাংক ব্যবস্থায় একটি বিন্দু হিসেবে ভাবা যায়, যে ব্যবস্থায় জটিল সংখ্যাটির "x" = Re("z") হচ্ছে x-অক্ষ এবং একইভাবে "y" = Im("z") হচ্ছে y-অক্ষ। এভাবে কার্তেসীয় আকারে প্রকাশ করা কোন জটিল সংখ্যাকে সংখ্যাটির "কার্তেসীয় রূপ" বা "আয়তাকার রূপ" বা "বীজগাণিতিক রূপ" বলা হয় ।
নিতুন কুন্ডু
নিতুন কুন্ডুু (৩ ডিসেম্বর, ১৯৩৫ - ১৫ সেপ্টেম্বর, ২০০৬) একজন বাংলাদেশি চিত্রশিল্পী, মুক্তিযোদ্ধা ও ব্যবসায়ী। তার পুরো নাম "নিত্য গোপাল কুন্ডু"। তিনি সাবাশ বাংলাদেশ, সার্ক ফোয়ারা প্রমূখ বিখ্যাত ভাস্কর্যের স্থপতি। তিনি আসবাবপত্র প্রস্তুতকারক প্রতিষ্ঠান অটবি স্থাপন করেন ও সফলতা লাভ করেন।
নিতুন কুন্ডুর জন্ম দিনাজপুরে। তার লেখাপড়ায় হাতেখড়ি ১৯৪২ সালে বড়বন্দর পাঠশালায়। ১৯৪৭ সালে ভর্তি হন দিনাজপুর শহরের গিরিজানাথ হাইস্কুলে। ১৯৫২ সালে তিনি মেট্রিকুলেশন পাস করেন।তিনি পড়ালেখা করেছেন তদানীন্তন ঢাকা আর্ট কলেজে (বর্তমানের চারুকলা ইনস্টিটিউট)। সেখান থেকে তিনি ১৯৫৯ সালে চিত্রকলায় প্রথম শ্রেণীতে প্রথম স্থান অধিকার করেন।
চিত্রশিল্পী নিতুন কুন্ডু ১৯৫৯ সালে তার কর্মজীবন শুরু করেছিলেন ‘ডিজাইনার’ হিসেবে। ১৯৬২ সালে ইউনাইটেড স্টেটস ইনফরমেশন সার্ভিসেস (ইউসিস)-এর প্রধান ডিজাইনার হিসেবে কাজ শুরু করেছিলেন। ১৯৭০ সালে তোপখানা রোডে বিখ্যাত বিজ্ঞাপনী সংস্থা বিটপীর সঙ্গে যুক্ত হয়েছিলেন তিনি। ১৯৭১ সালে স্বাধীনতা যুদ্ধের সময় চাকরি ছেড়ে দিয়ে মুক্তিযুদ্ধে গিয়েছিলেন তিনি। স্বাধীন বাংলাদেশে নিতুন কুন্ডু ১৯৭৫ সালে অটবি লিমিটেড নামক ব্যবসায় প্রতিষ্ঠান প্রতিষ্ঠা করেন। 
পরবর্তীকালে তিনি আসবাবপত্র নির্মাণের ব্যবসায় শুরু করেন। ১৯৮৩ সালে অটবি নামে বর্তমান সময়ের বিখ্যাত শিল্প প্রতিষ্ঠান শুরু করেছিলেন তিনি। অটবির আসবাবপত্র দ্রুত জনপ্রিয়তা অর্জন করে এবং এটি একটি ব্যবসাসফল প্রতিষ্ঠানে পরিণত হয়। 
ভাস্কর ও আসবাবপত্র ডিজাইনার হিসেবে পরিচিতি পেলেও অন্যান্য ক্ষেত্রে কাজ করার ব্যাপারেও তিনি আগ্রহী ছিলেন। শিল্পী হওয়ার নেশা ছিল তাঁর মজ্জাগত। শিল্পী হিসেবে তার কাজের স্বীকৃতি স্বরূপ বাংলাদেশ সরকার ১৯৯৭ সালে তাকে একুশে পদক প্রদান করে।
বাংলাদেশের মুক্তিযুদ্ধের সময় নিতুন কুন্ডু কলকাতয় প্রবাসী বাংলাদেশ সরকারের জনসংযোগ বিভাগে তিনি কাজ করেন। শিল্পী কামরুল হাসানের সাথে মিলে তিনি বাংলাদেশের মুক্তিযুদ্ধের স্বপক্ষে পোস্টার ডিজাইন ও অন্যান্য নকশা প্রণয়ন করেন। তার প্রণীত পোস্টারগুলোর মধ্যে উল্লেখযোগ্য হল "সদা জাগ্রত বাংলার মুক্তিবাহিনী" ও "বাংলার বীর মুক্তিযোদ্ধা"।
২০০৬ সালের ১২ই সেপ্টেম্বর নিতুন কুন্ডু হৃদরোগে আক্রান্ত হন। পরে ১৫ই সেপ্টেম্বর সকালে তিনি বারডেম হাসপাতালে মারা যান। ১৬ই সেপ্টেম্বর পোস্তগোলা শ্মশানে মুক্তিযোদ্ধা হিসাবে রাষ্ট্রীয় মর্যাদায় তার শেষকৃত্য সম্পন্ন করা হয়।
ফগহর্ন লেগহর্ন
ফগহর্ন লেগহর্ন বৃহদাকৃতির পূর্নবয়স্ক মোরগ বিশেষ। এটি "রবার্ট ম্যাককিমসন" নির্মিত একটি কার্টুন চরিত্র যার প্রথম আবির্ভাব হয় ১৯৪৬ সনে, হেনরি হক ফিল্ম নামের একটি বিনোদন কোম্পানির "ওয়াকি টকি হকি" নামক কার্টুন এনিমেশনের মাধ্যমে। এর কন্ঠ দিয়েছেন "মেল ব্ল্যাংক"। পরবর্তিতে ওয়ার্নার ব্রস এর কার্টুন সমুহে এর নিয়মিত উপস্থাপন হয়। এর বন্ধু "মিস প্রিসি" যার "এগহেড জুনিয়র" নামে একটি ছেলে আছে এবং প্রতিপক্ষ হিসেবে সবচেয়ে বেশি থাকে "বার্নইয়ার্ড ডগ" নামে একটি কুকুর।
ক্যামেরা
ক্যামেরা বা আলোকচিত্রগ্রাহী যন্ত্র ( বা Photographic camera) আলোকচিত্র (ফটোগ্রাফ) গ্রহণ ও ধারণের যন্ত্র। দৃশ্যমান স্থির বা গতিশীল ঘটনা ধরে রাখার জন্য এটি ব্যবহার হয়। স্থির চিত্র, গতিশীল চিত্র, শব্দসহ চিত্র, রঙ্গিন চিত্র প্রভৃতি এর দ্বারা গ্রহণ করা সম্ভব। ক্যামেরা নামটি লাতিন পদগুচ্ছ "কামেরা ওবস্কিউরা" থেকে এসেছে,যার অর্থ "অন্ধকার প্রকোষ্ঠ"।
অতীতে আলোকচিত্রগ্রাহী ফিল্ম অর্থাৎ আলোকসংবেদী পর্দায় চিত্রের নেগেটিভ বা ঋণাত্মক ছাপ সংগৃহীত হত। এই ঋণাত্মক চিত্রটিকে পজিটিভ বা ধনাত্মক করার জন্যে আলোকচিত্রের উন্নতিসাধন ("ডেভেলপ") করতে হত। এখন আলোক ডায়োড (ফটোডায়োড) ও সিসিডি-যুক্ত ডিজিটাল ক্যামেরার আবির্ভাবের কারণে আলোকচিত্র গ্রহণ ও ধারণের কাজ অনেক সহজ হয়ে গেছে।
শুরুর দিকে মানুষের অবয়ব, বিভিন্ন শখের বস্তু, ইমারত ও নৈসর্গিক দৃশ্যকে ধরে রাখার জন্য নানা উপায়ে চেষ্টা চালানো হতো। এক পর্যায়ে শুরু হয় কলম ও রঙ-তুলির ব্যবহার। তারপর কাপড়, কাগজ ও পাথরের ওপর ছবি আঁকার প্রচলন শুরু হতে থাকে। স্মৃতি রক্ষার্থে মানুষের ছবি, ইতিহাসখ্যাত ইমারত, ঐতিহাসিক বিভিন্ন দৃশ্য ও শখের বস্তুকে কলম অথবা রঙ-তুলির সাহায্যে ক্যানভাসে ধরে রাখার চেষ্টা চালায় মানুষ। এভাবে ধীরে ধীরে তৈরি হতে থাকে বড় বড় চিত্রকর, যারা সৃষ্টি করেন ইতিহাসখ্যাত চিত্রকর্ম। এরপর মানুষ ভাবতে থাকে ছবির বিষয়টিকে কীভাবে আধুনিকতার সংস্পর্শে আনা যায়। অর্থাৎ কীভাবে খুব সহজে নিখুঁত ছবি তোলা যায়। চলতে থাকে গবেষণা। আবিষ্কৃত হয় ছবি তোলার জন্য বিভিন্ন ধরনের কেমিক্যাল। এরই ধারাবাহিকতায় চলে আসে ক্যামেরা তত্ত্বটি। ১০২১ সালে ইরাকের এক বিজ্ঞানী ইবন-আল-হাইতাম আলোক বিজ্ঞানের ওপর সাত খণ্ডের একটি বই লিখেছিলেন আরবি ভাষায়, এর নাম ছিল কিতাব আল মানাজির। সেখান থেকে ক্যামেরার উদ্ভাবনের প্রথম সূত্রপাত। ১৫০০ শতাব্দীতে এসে চিত্রকরের একটি দল তাদের আঁকা ছবিগুলোকে একাধিক কপি করার জন্য ক্যামেরা তৈরির প্রচেষ্টা চালায়। এর ধারাবাহিকতায় ১৫৫০ সালে জিরোলামো কারদানো নামের জার্মানির একজন বিজ্ঞানী ক্যামেরাতে প্রথম লেন্স সংযোজন করেন। তখন ক্যামেরায় এই লেন্স ব্যবহার করে শুধু ছবি আঁকা হতো। তখনও আবিষ্কৃত ওই ক্যামেরা দিয়ে কোনো প্রকার ছবি তোলা সম্ভব হয়নি। কারণ ওই ক্যামেরাকে সফল রূপ দিতে সময় লেগেছিল আরও অনেক বছর।
ক্যামেরার ইতিহাসে একটি মাইলফলক ছিল ১৮২৬ সাল। ওই সালেই প্রথমবারের মতো আলোকচিত্র ধারণের কাজটি করেন জোসেপ নাইসপোর নিপস। তিনি পাতলা কাঠের বাক্সের মধ্যে বিটুমিন প্লেটে আলোর ব্যবহার করে ক্যামেরার কাজটি করেন। সে হিসেবে তাকেই প্রথম ক্যামেরা আবিষ্কারক বলা যায়। তার ক্যামেরা সংক্রান্ত ধারণার ওপর নির্ভর করেই ফ্রাঞ্চমেন চার্লেস এবং ভিনসেন্ট ক্যাভেলিয়ার প্রথম সফল ক্যামেরা আবিষ্কার করতে সক্ষম হন। ১৮৪০ সালে উইলিয়াম টালবোট স্থায়ী চিত্র ধারণের জন্য নেগেটিভ ইমেজ থেকে ছবিকে পজিটিভ ইমেজে পরিবর্তন করেন। এরপরই বিশ্বব্যাপী ক্যামেরার প্রযুক্তিগত উন্নয়ন দ্রুতবেগে সম্প্রসারিত হতে থাকে। ১৮৮৫ সালে জর্জ ইস্টম্যান তার প্রথম ক্যামেরা ‘কোডাক’-এর জন্য পেপার ফিল্ম উৎপাদন করেন। বাণিজ্যিকভাবে এটাই ছিল বিক্রির জন্য তৈরি প্রথম ক্যামেরা। এর ঠিক এক বছর পরে পেপার ফিল্মের পরিবর্তে সেলুলয়েড ফিল্মের ব্যবহার চালু হয়। এরপর আর পেছন ফিরে তাকানো নয়। ১৯৪৮ সালে প্রথম আবিষ্কৃত হয় পোলারয়েড ক্যামেরা, যা দ্বারা মাত্র এক মিনিটে ছবিকে নেগেটিভ ইমেজ থেকে পজিটিভ ইমেজে রূপান্তর করা সম্ভব হয়। দীর্ঘ ৭৫ বছর অ্যানালগ ক্যামেরার রাজত্ব চলার পর ১৯৭৫ সালে কোডাকের স্টিভেন স্যাসোন প্রথম ডিজিটাল ক্যামেরার উদ্ভাবন করেন। এভাবেই আজ ক্যামেরা মানুষের হাতের মুঠোয়।
মাটি ও মানুষ
মাটি ও মানুষ (প্রথমে নাম ছিল "আমার দেশ") বাংলাদেশ টেলিভিশনে প্রচারিত একটি কৃষি বিষয়ক অনুষ্ঠান। ১৯৮০-এর দশকের মাঝামাঝি সময়ে এটি কার্যক্রম শুরু করে।
শুরুর দিকে অনুষ্ঠানটি যৌথভাবে রেজাউল করিম সিদ্দিক এবং শাইখ সিরাজ উপস্থাপনা করতেন। রেজাউল করিম সিদ্দিকী ১৯৮৩ সালের জানুয়ারি মাসে এই অনুষ্ঠানে জড়িত হন। ১৯৮৫ সালে, অনুষ্ঠানের শিরোনাম আমার দেশ থেকে মাটি ও মানুষ-এ পরিবর্তিত হয়। সেই সময়ে, প্রযোজক আলিমুজ্জামান, এই অনুষ্ঠানে আরেকজন উপস্থাপন হিসাবে শাইখ সিরাজকে নেন। ১৯৯৬ সালে শাইখ সিরাজ অনুষ্ঠান ছেড়ে চলে যান। তখন রেজাউল করিম সিদ্দিকের সাথে সহউপস্থাপক হিসেবে দেওয়ান সিরাজকে নেয়া হয়।
এর মাধ্যমে আধুনিক কৃষি, কৃষির বিভিন্ন সম্ভাবনা, নতুন প্রযুক্তি, হাঁস মুরগির খামার, মৎস খামার, পভৃতি বিষয়ে সাধারণ কৃষককে উদ্ভুদ্দ করে এবং প্রচুর নতুন খামার বিষয়ক কর্মসংস্থান এর সৃষ্ঠি করে।
এটি পরবর্তিতে বন্ধ হয়ে যায় এবং দীর্ঘ সময় পর আবার শাইখ সিরাজ কর্তৃক হৃদয়ে মাটি ও মানুষ নামে চ্যানেল আই নামক বেসরকারি চ্যানেলের মাধ্যমে পূনরায় সম্প্রচার শুরু হয়।
ই৮৫
একপ্রকার তরল জ্বালানী, ইথানল ৮৫ যার সংক্ষেপ E85। ইথানল ৮৫% এবং ১৫ % পেট্রল এর মিশ্রন হল ই৮৫। আধুনিক বিশ্বে জীবাশ্ম জ্বালানীর বিকল্প হিসেবে দিন দিন জনপ্রিয় হচ্ছে। বিভিন্ন উদ্ভিজ্জ্জ পদার্থ হতে প্রক্রিয়াকরণের মাধ্যমে সংগৃহীত হয় ইথানল, যা জৈবিকভাবে উৎপন্ন বিধায় পরিবেশ-বান্ধব এবং এর ক্ষতিকর পদার্থ নিঃসরণও কম, এবং আখ, ভুট্টা, সয়াবিন, প্রাণীজ চর্বি, উচ্ছিষ্ট রান্নার তেল প্রভৃতি হতে তৈরি করা যায়।
অতিসম্প্রতি দর্শনা কেরু এন্ড কোং,গাড়িতে তাদের সফল পরীক্ষা সম্পাদনের পর সীমিত পরিসরে, চিটা গুড় হতে ইথানল জ্বালানীর বাণিজ্যিক উৎপাদন শুরু করতে যাচ্ছে। তবে এখানে প্রচলিত জ্বালানীর সংগে ৫% ইথানল ব্যবহার করা হয়েছে ।
বায়োডিজেল
উদ্ভিদ ও প্রানিজ চর্বি হতে তৈরি জ্বালানি। জীবাষ্ম জ্বালানীর সীমাবদ্ধতা ও ক্ষতিকর প্রভাব হতে মুক্তির জন্য বিকল্প জ্বালানী হিসেবে এর উদ্ভাবন করা হয়। পরিত্যাক্ত রান্নার তেল, উদ্ভজ্জ হতে সংগ্রহিত তেল, প্রানিজ চর্বি ইত্যাদি হতে প্রক্রিয়াকরনের দ্বারা এটি তৈরি করা হয়। কিছু উদ্ভিদের বীজ হতে এই তেল তৈরি হয় বলে এদের ডিজেল গাছ বলা হচ্ছে এবং বাণিজ্যিকভাবে চাষ করা হয়।
ক্রয়ক্ষমতা সমতা
ক্রয়ক্ষমতা সমতা বা পারচেজিং পাওয়ার প্যারিটি (), যা পিপিপি নামে সমধিক পরিচিত, আন্ত:দেশীয় মুদ্রার প্রকৃত ক্রয়ক্ষমতা পরিমাপের একটি জনপ্রিয় সূচক। এটি একটি তত্ত্বীয় পদ্ধতি, যার মাধ্যমে দুইটি ভিন্ন মুদ্রার দীর্ঘমেয়াদে বিনিময় হারের সাহায্যে তাঁদের ক্রয়ক্ষমতা পরিমাপ করা হয়। অর্থাৎ ক্রয়ক্ষমতা সমতার তত্ত্ব অনুযায়ী দুটি ভিন্ন মুদ্রার দীর্ঘমেয়াদী স্থায়ী বিনিময় হার-ই মূলত ঐ দুই মুদ্রার ক্রয় ক্ষমতার হার। ১৯১৮ খ্রিস্টাব্দে সুইডেনের অর্থনীতিবিদ গুস্তাফ কাসেল এই তত্ত্বটি প্রচার করেন। এটি একটি পণ্যের একটি নির্দিষ্ট মূল্যমানের উপর ভিত্তি করে তৈরি করা হয়েছে। অর্থাৎ, কোনো নির্দিষ্ট আদর্শ বাজারে, কোনো নির্দিষ্ট পণ্যের একটিই মাত্র মূল্যমান থাকবে।
পারচেজিং পাওয়ার প্যারিটি একটি জনপ্রিয় অর্থনৈতিক সূচক, এবং যদিও আন্তর্জাতিক মুদ্রা তহবিল সহ বিভিন্ন গবেষণা সংস্থা দেশসমূহের তুলনাযোগ্য জাতীয় আয় পরিমাপের জন্য এই সূচকটি প্রায়শ: ব্যবহার করে থাকে, তবু এর সমর্থনে গবেষণালব্ধ ফলাফল আদৌ নিরঙ্কুশ নয়। গত প্রায় একশত বৎসরে এ তত্ত্বটি নিয়ে শত শত গবেষণা হলেও নিশ্চিত হওয়া যায় নি যে বাস্তবে এই তত্ত্বটি প্রমাণযোগ্য।
যদি এক এক বাক্স পণ্যের মূল্য এক ডলার হয়, এবং ঐ একই পরিমাণ ও মানের পণ্যের মূল্য যদি পাউন্ড এককে এক পাউন্ড হয়, তবে ক্রয়ক্ষমতা সমতার বিনিময় হার হবে পাউন্ড/ডলার। যদি কোনো পণ্যের আঞ্চলিক বিনিময় হার তুল্য মুদ্রার মানের থেকে বেশি হয়, তবে কম বিনিময় হার বিশিষ্ট মুদ্রাটি বড় বিনিময় হার বিশিষ্ট মুদ্রার ওপর কর্তৃত্ব স্থাপন করে। উদাহরণস্বরূপ যদি ধরা হয়, যুক্তরাষ্ট্রে কোনো নির্দিষ্ট পরিমাণ পণ্য বা কমোডিটির মূল্য ডলার এককে ১,৫০০ ডলার, এবং ঐ একই পণ্যের মূল্য যুক্তরাজ্যে পাউন্ড এককে ১,০০০ পাউন্ড; তবে মুদ্রার ক্রয়ক্ষমতা হার হবে প্রতি পাউন্ডে (১৫০০/১০০০) = ১.৫ ডলার। এখন পণ্যটি বিনিময়ের সময় যদি মুদ্রাহার থাকে প্রতি পাউন্ডে ১.৮ ডলার, তবে আমরা বলে পারি ডলারের বিপরীতে পাউন্ডের মূল্যমান ২০% বেশি।
রঙ্গন
রঙ্গন ফুল যা শোভাবর্ধনকারী উদ্ভিদ হিসেবে অতি জনপ্রিয়। এটি গুল্ম জাতীয় উদ্ভিদ
রঙ্গন ঘন চিরসবুজ গুল্ম জাতীয় উদ্ভিদ যা তিন থেকে ছয় মিটার পর্যন্ত উঁচু হয়। রঙ্গনের মঞ্জুরিপত্র বিশিষ্ট গাঢ় লালবর্ণের পুষ্প-মঞ্জুরিতে থাকে অসংখ্য পুষ্পের সমাবেশ। পাতার বিন্যাস ঘন। পাতা সরল ও প্রতিমুখ বা আবর্ত, কিনারা অখ, উপপত্র দুটি বৃত্তের মাঝে অবস্থিত। ফুল নলাকৃতি, তারার মতো চারটি পাপড়ির বিন্যাস।
রুদ্রাকৃতির সবুজ ফল থেকে গাছের চারা জন্মানো যায় কিংবা পরিণত গাছের ডাল নিচ থেকে কেটে মাটিতে রোপণ করে নিয়মিত জল দিয়ে পরিচর্যা করলে ক'দিন পরই মূল গজায়। জোড় কলম করেও রঙ্গনের বংশবিস্তার করা যায়।
কাঠ বাদাম
কাঠ বাদাম (বৈজ্ঞানিক নাম: "Terminalia catappa") একটি বৃহদাকৃতির গাছের ফলের বিচি। বিচির নাম অনুযায়ী এই গাছকে কাঠ বাদাম গাছ ডাকা হয়। এটি নিরক্ষীয় অঞ্চলে জন্মানো লেডউড জাতীয় Combretaceae পরিবারের একটি বৃক্ষ। এ গাছের রসালো ফলের অভ্যন্তরে ৩-৪ সেন্টিমিটার দীর্ঘ কয়েকটি বিচি থাকে যা পরিপক্ক ফল থেকে বের করে নিয়ে সরাসরি বা ভেজে খাওয়া হয়। এই বিচিগুলিই কাঠবাদাম নমে পরিচিত। বিচিগুলো বাদামের গন্ধ যুক্ত। কাঠ বাদাম সারা বিশ্বে ভারতীয় বাদাম নামেও পরিচিত।
কাঠবাদামের গাছের আদি নিবাস কোথায় তা জানা যায় না। এটি আফ্রিকা থেকে দক্ষিণ ও দক্ষিণপূর্ব এশিয়া সহ অস্ট্রেলিয়া অবধি উষ্ণ অঞ্চলে জন্মে থাকে। সাম্প্রতিক কালে আমেরিকা মহাদেশেও এই গাছটি বিস্তার লাভ করেছে। একে নানা নামে বিভিন্ন স্থানে ডাকা হয়, যেমন বেঙ্গল আখরোট, সিঙ্গাপুর আখরোট, ইবেলবো, মালাবার আখরোট, নিরক্ষীয় আখরোট, সমূদ্র আখরোট, ছাতা গাছ, আব্রোফো ন্‌কাটি, জানমান্দি ইত্যাদি।
কাঠ বাদামের গাছ ৩৫ মিটার (১১৫ ফুট) উঁচু হয়। গাছটির উপরের দিক থেকে আনুভূমিকভাবে ডালপালা বের হয়। এর ফলটি রসালো প্রকারের ও ভেতরের প্রকোষ্ঠে কয়েকটি বিচি থাকে। ফল পাকলে এই বিচিগুলো খাবার যোগ্য হয়। বিচিগুলো খেতে অনেকটা আখরোটের মতো। গাছের বয়স বাড়লে এর উপরের দিকের ডালপালা অনেকটা চ্যাপ্টা হয়ে যায়, দেখতে ফুলদানীর মতো লাগে। শাখাপ্রশাখাগুলো স্তরে স্তরে সাজানো থাকে। পাতাগুলো আকারে বেশ বড়ো, ১৫-২৫ সেমি (৫.৯ - ৯.৮ ইঞ্চি) দীর্ঘ, এবং ১০-১৪ সেমি (৩.৯-৫.৫ ইঞ্চি) চওড়া, ডিম্বাকার, এবং চকচকে সবুজ বর্ণের হয়। শুষ্ক মৌসুমে পাতা ঝরে যায়। ঝরার আগে পাতাগুলো গোলাপী-লাল বা হলদেটে-খয়েরি রঙের হয়ে যায় (এর কারণ হলো ভায়োলাক্সান্থিন, লুয়েটিন ও যিক্সান্থিন নামের রঞ্জক পদার্থ)।
বাংলাদেশের স্বাধীনতা যুদ্ধের কালপঞ্জি
বাংলাদেশের স্বাধীনতা যুদ্ধ শুরু হয় মার্চ ২৬, ১৯৭১ এবং শেষ হয় ডিসেম্বর ১৬, ১৯৭১। প্রধান ঘটনাগুলো নিচের কালানুক্রম তালিকাবদ্ধ রয়েছে।
সেই ঐতিহাসিক ভাষণে তিনি নিম্নলিখিত চারটি শর্ত প্রদান করেন--
শর্ত চারটি পূরণ করা হলে আওয়ামী লীগ অধিবেশনে যোগ দেবে কি দেবে না তা বিবেচনা করবে বলে তিনি জানান।অন্যদিকে ঢাকা হাইকোর্টের প্রধান বিচারপতি টিক্কা খানের শপথ গ্রহণে অস্বীকৃতি জানান।
নরওয়েজীয় (দ্ব্যর্থতা নিরসন)
নরওয়েজীয় বলতে নিচের যেকোনটি বোঝাতে পারে:
জ্যামিতিক বীজগণিত
জ্যামিতিক বীজগণিত
ক্লিফোর্ড বীজগণিত কে কখনো কখনো জ্যামিতিক বীজগণিত নামে অভিহিত করা হয়। এই নামটি বিশেষত বীজগণিতটির
একটি জনপ্রিয় ব্যাখ্যাকে নির্দেশ করে।
এই গণিতটি উচ্চতর গণিতের অনেক গুরুত্বপূর্ণ শাখাকে নবীশ শিক্ষার্থীর কাছে সহজবোধ্যভাবে উপস্থাপন করে। এর মাধ্যমে
পদার্থবিজ্ঞানের, বিশেষত আপেক্ষিকতা তত্ত্ব নির্ভর চিরায়ত পদার্থবিজ্ঞানের সমস্যাগুলো
গাণিতিক জটিলতা এড়িয়ে সহজে সমাধান করা যায়।
বর্তমানে কম্পিউটার ভিশন এবং রোবোটিক্স এর কিছু গবেষক এর কম্পিউটেশনের দক্ষতার কারণে একে ব্যবহার করছেন।
জ্যামিতিক বীজগণিতে যে কোন ভেক্টর স্থানে দুইটি ভেক্টরকে গুণ করা যায়। গুণনের ফলাফলকে 
বলা হয় বহুভেক্টর, যেহেতু এই গুণনের ফলাফল ভেক্টর বা সংখ্যা নয়। এই গুনণের সবচেয়ে উল্লেখযোগ্য এবং 
সুবিধাজনক ধর্ম হলো অ্যাসোসিয়েটিভিটি। জ্যামিতিক বীজগণিত হলো কোন ভেক্টর স্থানের উপর সংজ্ঞায়িত একটি বীজগণিত যেখানে 
গুণনের সংজ্ঞা হলো:
একটি (বাস্তব) সংখ্যা, এই নিয়মটি ভেক্টরদের বহুভেক্টর থেকে আলাদা করে
যদি formula_4 এবং formula_10 দুইটি ভেক্টর হয় তবে:
formula_4 এর "মানের" বর্গ। কিন্তু জ্যামিতিক বীজগণিতে এই সংখ্যাটি ঋণাত্মকও হতে পারে। 
 formula_14
দেখা যাচ্ছে formula_17 একটি বাস্তব সংখ্যা (কারণ এইটুকু ছাড়া
সমীকরণের আর সব পদ বাস্তব সংখ্যা)।
এই পদটিকে বলা হয় দুইটি ভেক্টরের অন্তর্নিহিত গুণন, 
formula_18
ভেক্টর জ্যামিতির ডট গুণ তাই এই গণিতে স্বাভাবিকভাবে প্রবেশ করে।
১৯৪৬
১৯৪৬ গ্রেগরীয় বর্ষপঞ্জীর একটি সাধারণ বছর যা মঙ্গলবার দিয়ে শুরু হয়েছে।
অক্ষয়কুমার বড়াল
অক্ষয়কুমার বড়াল (; ১৮৬০ - ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি।
অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তার প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন।
হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। "বঙ্গদর্শন" পত্রিকার ১২৮৯ বঙ্গাব্দের অগ্রহায়ণ সংখ্যায় তাঁর প্রথম কবিতা "রজনীর মৃত্যু" প্রকাশিত হয়। রবীন্দ্রনাথ ঠাকুর এবং অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করা হয়। বাংলা গীতিকবিতার ইতিহাসে তিনি "বড়াল কবি" নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তাঁর কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে "এষা" কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন।
সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেন নি।
অক্ষয়চন্দ্র সরকার
অক্ষয়চন্দ্র সরকার (জন্ম: ১১ ডিসেম্বর ১৮৪৬ – মৃত্যু: ২ অক্টোবর ১৯১৭) ছিলেন ঊনবিংশ শতাব্দীর বিশিষ্ট বাঙালি কবি, প্রাবন্ধিক ও সাহিত্য সমালোচক। রায়বাহাদুরের পুত্র হয়েও ব্রিটিশ-বিরোধী আন্দোলনের প্রবল সমর্থক অক্ষয়চন্দ্র দেশীয় শিল্পের পুনরুজ্জীবন ও স্বায়ত্তশাসনের উপযোগী শিক্ষাব্যবস্থা প্রবর্তনের পক্ষপাতী ছিলেন।
অক্ষয়চন্দ্রে জন্ম বর্তমান হুগলি জেলার চুঁচুড়ার কদমতলায়। পিতা ছিলেন সেযুগের বিশিষ্ট কবি ও সাহিত্যিক রায়বাহাদুর গঙ্গাচরণ সরকার। শিক্ষা প্রথমে হুগলি কলেজিয়েট স্কুল ও পরে কলকাতার প্রেসিডেন্সী কলেজে। কর্মজীবনে প্রথমে বহরমপুরে ও পরে চুঁচুড়ায় ওকালতি করতেন। প্রথম যৌবনে বঙ্কিমচন্দ্র চট্টোপাধ্যায় সম্পাদিত বঙ্গদর্শন পত্রিকায় লেখালেখি শুরু করেন। ১৮৭২ সালে বঙ্গদর্শনের প্রথম সংখ্যায় তাঁর উদ্দীপনা নামে একটি প্রবন্ধ প্রকাশিত হয়।
এরপর অক্ষয়চন্দ্র ১৮৭২ সালে মাসিক "নবজীবন" ও ১৮৭৩ সালে সাপ্তাহিক "সাধারণী" নামে দুটি পত্রিকা প্রকাশ করেন। "নবজীবন" চলেছিল ১৮৭৮ সাল অবধি। হেমচন্দ্র বন্দ্যোপাধ্যায়, নবীনচন্দ্র সেন, রবীন্দ্রনাথ ঠাকুর ও রামেন্দ্রসুন্দর ত্রিবেদীর মতো লেখকেরা এই জনপ্রিয় চিন্তাশীল পত্রিকাটিতে লেখালেখি করেন। রামেন্দ্রসুন্দরের প্রথম বাংলা রচনা এই পত্রিকাতেই প্রকাশিত হয়। চুঁচুড়া থেকে প্রকাশিত "সাধারণী" পত্রিকাটির উদ্দেশ্য ছিল রাজনৈতিক আলোচনা ও হিন্দুসমাজের মূল দৃঢ় করা। বঙ্কিমচন্দ্র চট্টোপাধ্যায়, ইন্দ্রনাথ বন্দ্যোপাধ্যায়, "বঙ্গবাসী " পত্রিকার যোগেন্দ্রচন্দ্র বসু প্রমুখ প্রথম সারির সাহিত্যিকের রচনা এই পত্রিকায় প্রকাশিত হত।
১৮৭৪ সালে "গোচারণের মাঠ" নামে একটি যুক্তাক্ষর বর্জিত শিশুপাঠ্য কাব্য ও সেই বছরেই "শিক্ষানবীশের পদ্য" নামে আর একটি কাব্যগ্রন্থ রচনা করেন। সারদাচরণ মিত্রের সহযোগিতায় সম্পাদনা করেছিলেন "প্রাচীন কাব্যসংগ্রহ" নামে একটি কাব্যসংকলনও। ১৮৭৪ থেকে ১৮৭৭ সালের মধ্যে খণ্ডে খণ্ডে প্রকাশিত এই কাব্যে স্থান পায় বিদ্যাপতি, চণ্ডীদাস, গোবিন্দদাস, মুকুন্দ চক্রবর্তী প্রমুখ মধ্যযুগীয় কবিদের কাব্যকৃতি।
অবশ্য কবিতা অপেক্ষা গদ্যরচনাতেই তিনি অধিক খ্যাতিলাভ করেন। ১৮৭৪ সালে রচিত "সমাজ সমালোচনা" এবং মৃত্যুর পরে ১৯২৩ সালে প্রকাশিত "রূপক ও রহস্য" তাঁর গদ্য রচনার শ্রেষ্ঠ নিদর্শন। ১৯০৪ সালে "বঙ্গভাষার লেখক" গ্রন্থের "পিতাপুত্র" প্রবন্ধটি তাঁর একটি মূল্যবান সাহিত্যকীর্তি। এই গ্রন্থে পিতা গঙ্গাচরণ সরকার ও নিজের সাহিত্যজীবনের কথা লিখেছিলেন তিনি। অন্যান্য রচিত গ্রন্থগুলির মধ্যে "কবি হেমচন্দ্র", "সংক্ষিপ্ত রামায়ণ", "মোতিকুমারী", "মহাপূজা", "সনাতনী" ইত্যাদি উল্লেখযোগ্য।
রাজনৈতিক ক্ষেত্রে রেন্ট বিল ও এজ অব কনসেন্ট বিল (অ্যাক্ট ১০)-এর বিরুদ্ধে প্রবল ব্রিটিশ-বিদ্বেষী ও স্বদেশী দ্রব্য প্রচলনের সমর্থক হলেও ছিলেন কংগ্রেসি মধ্যপন্থী। বঙ্গীয় সাহিত্য সম্মিলনের ষষ্ঠ অধিবেশনের মূল সভাপতি, বঙ্গীয় সাহিত্য পরিষদ-এর সহ-সভাপতি ও ভারতসভার প্রথম যুগ্ম সহ-সম্পাদকের পদ আবৃত করেন অক্ষয়চন্দ্র। ভারতীয় জাতীয় কংগ্রেসের ১৮৮৬ অধিবেশনে উৎসাহী কর্মীরূপে যোগ দিয়েছিলেন। রায়তদের স্বার্থরক্ষায়ও সচেষ্ট ছিলেন। সাহিত্যক্ষেত্রে বঙ্কিমচন্দ্রের ভাবশিষ্য হলেও বঙ্কিমি দৃঢ়তা ও ঋজুতা তাঁর লেখায় অনুপস্থিত ছিল।
তিনি ২ অক্টোবর ১৯১৭ সালে মারা যান।
অচ্যুত গোস্বামী
অচ্যুতানন্দ গোস্বামী (১ মার্চ, ১৯১৮ – ১৬ মার্চ, ১৯৮০) (অচ্যুত গোস্বামী নামে সমধিক পরিচিত; ছদ্মনাম বিক্রমাদিত্য হাজরা) ছিলেন একজন বাঙালি ঔপন্যাসিক, প্রাবন্ধিক ও সাহিত্য সমালোচক। ইংরেজির এই অধ্যাপক মার্ক্সবাদী সমালোচক হিসেবে খ্যাতি অর্জন করেন। জন্ম অধুনা বাংলাদেশ রাষ্ট্রের ফরিদপুরে। ১৯৪০ সালে ঢাকায় প্রগতি লেখক সংঘ স্থাপনে অন্যতম উদ্যোক্তার ভূমিকা নেন। সেই সময় সোমেন চন্দের সহযোগে "ক্রান্তি" পত্রিকা সম্পাদনা করেন। এছাড়া ১৯৪০-এর দশকের "প্রতিরোধ" পত্রিকার সঙ্গেও যোগাযোগ ছিল তাঁর। অধ্যাপনা করেন যাদবপুর বিজয়গড় জ্যোতিষচন্দ্র রায় কলেজে। "নতুন সাহিত্য", "পরিচয়", "অগ্রণী", "চতুষ্কোণ" প্রভৃতি পত্রিকায় তাঁর রচনা প্রকাশিত হয়। তাঁর উল্লেখযোগ্য সমালোচনা গ্রন্থ "বাংলা উপন্যাসের ধারা" (১৩৫৭ বঙ্গাব্দ) ও "ইংরাজী সাহিত্যের ধারা"। এছাড়া "অভিষেক", "কানাগলির কাহিনী" (১৯৫৩), "মৎস্যগন্ধা" (১৯৫৭), "রাজ্যচ্যুত ঈশ্বর" প্রভৃতি উপন্যাসও রচনা করেন।
টেন্সর
টেন্সর হলো কোন ভেক্টর স্থানের উপর সংজ্ঞায়িত কোন বহুলিনিয়ার ফাংশন। অর্থাৎ এটি একটি ফাংশন যা তার প্রতিটি আর্গুমেন্টে লিনিয়ার।
সবচেয়ে সহজ উদাহরণ হলো কোন সংখ্যা দিয়ে গুণ করা। যদি formula_1 একটি ভেক্টর হয় তবে কোন সংখ্যা দিয়ে তাকে গুণ করা একটি ফাংশন:
formula_2 যেখানে formula_3 যেকোন সংখ্যা। ফাংশনটি লিনিয়ার কারণ formula_4
আরেকটি উদাহরণ হলো আরেকটি ভেক্টর দিয়ে ডট গুণ করা।
তবে টেন্সরের সফল প্রয়োগ শুরু হয় উচ্চতর র‌্যাংক থেকে। যেমন কোন রীমান তলে গুরুত্বপূর্ণ টেন্সর হলো তার মেট্রিক টেন্সর, যা দুইটি ভেক্টরের অন্তর্নিহিত গুণফল দেয়:
formula_5।
আরেকটি গুরুত্বপূর্ণ টেন্সর হলো নির্ণায়ক।
লাঠি
লাঠি বলতে সাধারণতঃ কাঠের চিকন ১-২ ইঞ্চি ব্যাসের ও ২-৫/৬ ফুট লম্বা দণ্ডকে বুঝানো হয়ে থাকে। গাছের সোজা ডালসমূহকে ও অনেক সময় লাঠির আকৃতির কাছাকাছি দেখায় বলে লাঠি বলা হয়। এটি একধরনের যন্ত্র বিশেষ বলা যায়, কাজের সুবিধা বা কোন কোন কাজে (লেপ তোষক তৈরি করায়) এটি সরাসরি ব্যবহার হয়। তবে মারামারিতে এবং খেলায় ও লাঠির ব্যবহার হতে দেখা যায়।
লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান।
ভিডিও ক্যামেরা
ভিডিও ক্যামেরা হল এমন এক ধরনের ক্যামেরা যা দিয়ে চলমান দৃশ্য ধারণ করা যায়। এই ক্যামেরায় ছবি ধারণ করার জন্য পূর্বে সেলুলয়েড ফিল্ম, চুম্বকীয় ফিতা এবং ডিজিটাল প্রযুক্তিতে বিভিন্ন তথ্য ধারক (স্টোরেজ ডিভাইস) ব্যবহার করা হয়। মূলত টেলিভিশন শিল্পের জন্য এই ক্যামেরার বিকাশ ঘটলেও, এখন তা সংবাদ, গৃহস্থালী বিভিন্ন কাজে বিভিন্ন মান ও গুনের ক্যামেরা ব্যবহার হয়ে থাকে।
জন লগি বেয়ার্ডের ক্যামেরাগুলো প্রাথমিক সময়ের প্রাপ্ত ভিডিও ক্যামেরার মধ্যে অন্যতম। এগুলো মেকানিক্যাল নিপকো ডিস্ক দিয়ে নির্মিত। এগুলো ১৯১৮ সাল থেকে ১৯৩০-এর দশক পর্যন্ত পরীক্ষণমূলক প্রচারণার জন্য ব্যবহৃত হত। ভিডিও ক্যামেরা টিউব ভিত্তিক সকল নকশা, যেমন ভ্লাদিমির জোয়ারিকিনের আইকনস্কোপ ও ফিলো ফার্নসওয়ার্থের ইমেজ ডিসেক্টর, ১৯৩০-এর দশকে বেয়ার্ডের পদ্ধতির স্থান দখল করে। এই নকশাগুলো ১৯৮০-এর দশক পর্যন্ত ব্যাপক হারে ব্যবহৃত হয়। পরবর্তীতে সলিড-স্টেট ইমেজ সেন্সর, যেমন সিসিডি ও পরে সিএমওএস পিক্সেল সেন্সর টিউব প্রযুক্তির সমস্যাগুলো, যেমন ছবি পুড়ে যাওয়ার সমাধান করে এবং ডিজিটাল ভিডিওর কাজের গতিকে তরান্বিত করে। ডিজিটাল টিভির প্রসার ডিজিটাল ভিডিও ক্যামেরার ব্যবহার বৃদ্ধি করে এবং ২০১০-এর দশকের মধ্যে সকল ভিডিও ক্যামেরাই ডিজিটাল রূপ ধারণ করে।
ডিভিডি
ডিভিডি (), যা ডিজিটাল ভিডিও ডিস্ক (Digital Video Disc) বা ডিজিটাল ভার্সাটাইল ডিস্ক (Digital Versatile Disc) নামেও পরিচিত, এক ধরনের অপটিকাল ডিস্ক-ভিত্তিক উপাত্ত সংরক্ষণের ফরম্যাট। আধুনিক ডিজিটাল যুগের অনেক বেশি তথ্য রাখার চাহিদা থেকে এর সৃষ্টি। এর ধারণক্ষমতা সাধারণত ৪.৭ গিগা বাইট (একটি স্তর বা লেয়ার) বা ৮.৫৪ গিগাবাইট (দুইটি স্তর)। একটি ৪.৭ গিগাবাইটের ডিভিডিতে একটি সিডির প্রায় ৬ গুণ বেশি তথ্য রাখা যায়। ডিভিডির লেসার হিসেবে ৬৫০ ন্যানোমিটারের তড়িৎ-চুম্বকীয় তরঙ্গ ব্যবহার করা হয়, যার বর্ণ লাল।
১৯৯০ সালের প্রথম দিকে উচ্চ ঘনত্বের ২টি আলোকীয় তথ্য সঞ্চয়ক মান নির্মিত হয়। এর একটি হল এমএমসিডি বা মাল্টিমিডিয়া কম্প্যাক্ট ডিস্ক যা সনি এবং ফিলিপ্‌স কোম্পানি তৈরি করে এবং অন্যটি হল এসডি বা সুপার ডেনসিটি ডিস্ক যা টোশিবা, টাইম-ওয়ার্নার, মাতশুশিতা ইলেক্ট্রিক, পাইওনিয়ার, থমসন এবং জেভিসি প্রতিষ্ঠানগুলো বের করে।
কমপ্যাক্ট ডিস্ক
কমপ্যাক্ট ডিস্ক (Compact Disc) ইংরেজি শব্দ। তথ্য ধারণের একটি চাকতি বিশেষ, ডিজিটাল তথ্য যেমন- লেখা , ছবি, ভিডিও, গান প্রভৃতি রাখার একটি প্রযুক্তি। গোলাকৃতির ও কয়েক মিলিমিটার পুরু চাঁচ নির্মিত এই ডিস্ক কম্পিউটারের ধারণ ক্ষমতা বৃদ্ধিতে বড় ভূমিকা রাখে। আদর্শ সিডিগুলোর ব্যাস প্রায় ১২০ মি.মি. বা ৪.৭ ইঞ্চি হয়ে থাকে এবং এতে প্রায় ৭০০ মেগাবাইট (৭০০×২^২০ বাইট) তথ্য সংরক্ষণ করা যায়। এটি প্রি-রেকর্ডেড, রেকর্ডেবল, এবং রিরাইটেবল তিন ধরনের হয়ে থাকে। এর থেকে তথ্য উদ্ধারের বা পড়ার জন্য একটি ড্রাইভ বা চলক প্রয়োজন হয়।
কমপ্যাক্ট ডিস্ক লেজার-ডিস্ক প্রযুক্তির একটি উদ্ভাবন। ১৯৭৬ সালের সেপ্টেম্বর মাসে সনি নামক একটি প্রতিষ্ঠান সর্বপ্রথম একে জনসমক্ষে নিয়ে আসে এবং ১৯৭৮ সালের সেপ্টেম্বরে তারা একটি 'অপটিকাল ডিজিটাল অডিও ডিস্ক' তৈরি করেছিল যা প্রায় ১৫০ মিনিট পর্যন্ত তথ্য ধারণ করতে পারতো। তারা তাদের এই উদ্ভাবণকে ১৯৭৯ সালে মার্চ মাসে অডিও ইঞ্জিনিয়ারিং সোসাইটি (এ.ই.এস)-এর ৬২তম সম্মেলনে উপস্থাপন করে।
সিডি সাধারণত পলিকার্বনেট প্লাস্টিকের তৈরী এবং ১.২ মিলিমিটার (০.০৪৭ ইঞ্চি) পুরুত্ব বিশিষ্ট যা প্রায় ১৫ থেকে ২০ গ্রাম ওজনের হয়ে থাকে। কেন্দ্র থেকে শুরু করে এর বিভিন্ন অংশগুলো হল- সেন্টার স্পিন্ডল হোল, ফার্স্ট ট্রান্সলেশন এরিয়া, ক্ল্যাম্পিং এরিয়া, সেকেন্ড ট্রান্সলেশন এরিয়া, প্রোগ্রাম এরিয়া এবং রিম।
আন্তর্জাতিক দূরালাপনি সংযোগ নম্বর
আইটিইউ-টি (ITU-T) এর ই ১৬৪ (E.164) অণুযায়ী বিশ্বের দেশসমূহের আন্তর্জাতিক দূরালাপনি সংযোগ নম্বর বা কোড এর তালিকা।
বর্গমিটার
বর্গমিটার হচ্ছে এস আই এককে ক্ষেত্রফলের একক। ইংরেজিতে এর প্রতীক m², বাংলায় বর্গমি। এক মিটার পার্শ্ব বা বাহু বিশিষ্ট কোন কর্গক্ষেত্রের ক্ষেত্রফলকে এক বর্গমিটার বলে সংজ্ঞায়িত করা হয়।
বর্গমিটার এককটিতে মিটারের আগে সমস্ত এসআই উপসর্গ বসিয়ে ব্যবহার করা যায়।
সার্বজনীন সমন্বিত সময়
সার্বজনীন সমন্বিত সময় (; , সংক্ষেপে UTC) সময়ের একটি আদর্শ মান যা বিশ্বের সর্বত্র অনুসরণ করা হয়। এই আদর্শ মানটি অত্যন্ত নিখুঁত আণবিক গণনার উপর ভিত্তি করে প্রতিষ্ঠিত হয়েছে। সার্বজনীন সমন্বিত সময়ের সেকেন্ডগুলি আন্তর্জাতিক আণবিক সময় দ্বারা সংজ্ঞায়িত এবং পৃথিবীর ক্রমাগত ধীর ঘূর্ণন বা অন্যান্য অসঙ্গতিকে দূর করার জন্য অনিয়মিত বিরতিতে অধিসেকেন্ড যোগ করা হয়। ১৯৬০ সালের ১লা জানুয়ারিতে প্রথমবারের মত এটিকে ব্যবহার করা হয়, তবে তখনও এটি বিধিবদ্ধ ছিল না।
অ্যার্জে
জর্জ রেমি () (২২শে মে, ১৯০৭—৩রা মার্চ, ১৯৮৩) একজন বিখ্যাত বেলজীয় কমিক্‌স লেখক ও চিত্রকর ছিলেন। তাঁর বইগুলোতে ব্যবহৃত ডাকনাম ছিল "এর্জে" (ফরাসি Hergé)। এ নামটি তাঁর প্রকৃত নামের আদ্যক্ষর "G" এবং "R" উল্টোদিক থেকে উচ্চারণ করলে পাওয়া যায়। ফরাসিতে "R"-এর উচ্চারণ "এর" এবং "G"-এর উচ্চারণ "জে"; একসাথে এদের উচ্চারণ "অ্যার্জে" (আইপিএ ɛʀʒe)। অবশ্য এর্জের বইয়ের বাংলা অনুবাদগুলোতে তাঁর নাম "হার্জ"-ই লেখা হয়।
অ্যার্জের সবচেয়ে বিখ্যাত কাজ হচ্ছে টিনটিন সিরিজ, যেটি তিনি ১৯২১ থেকে ১৯৮৩ (ওর মৃত্যুর বছর) পর্যন্ত লিখেছিলেন। মৃত্যুর বছরে (১৯৮৩) তিনি "তাঁতাঁ এ লাল্ফ-আর্ত্‌" (টিনটিন অ্যান্ড অ্যাল্‌ফ-আর্ট) লিখতে শুরু করেছিলেন, কিন্তু শেষ করতে পারেনি। অ্যার্জের অন্যান্য কমিক্‌স সিরিজের মধ্যে "জো, জেট এবং জোকো" ও "কুইক এ ফ্লুপকে" অন্যতম।
সারা বিশ্বে, বিশেষত ইউরোপে, জর্জ রেমির কমিক্‌স বইয়ের এখনও একটি বড় প্রভাব রয়েছে।
হার্জ
হার্জ (প্রতীক Hz) হচ্ছে আন্তর্জাতিক ভাবে স্বীকৃত কম্পাঙ্কের এস আই একক। একে পড়া হয় ১ সাইকেল প্রতি সেকেন্ড। এর একটি অন্যতম সাধারণ ব্যবহার হল সাইন তরঙ্গ, রেডিও এবং যদিও ক্ষেত্রে, সঙ্গীতের কম্পাংক হিসেবে।
এককটির নামকরণ করা হয়েছে হেনরিক হার্টজ এর সম্মানে। তিনিই প্রথম তাড়িৎচৌম্বক তরঙ্গের অস্তিত্ব পরীক্ষার মাধ্যমে প্রমাণ করেন।
আলোর ফ্রিকুয়েন্সির একক হল হার্টজ
জার্মান পদার্থবিজ্ঞানী হেনরিক রুডল্ফ হার্টজের নামানুসারে এই এককের নামকরণ। কারণ তাড়িৎচৌম্বক ক্ষেত্রে তাঁর গুরুত্বপূর্ণ অবদান। ১৯৩০সালে আন্তর্জাতিক তড়িৎপ্রযুক্তি পরিষদ (IEC) কর্তৃক এটি প্রতিষ্ঠিত হয়। ১৯৬০ এ General Conference on Weights and Measures (CGPM) কর্তৃক ("Conférence générale des poids et mesures") এটি গৃহীত হয়। এই এককের পূর্বনাম ছিল "সাইকেল প্রতি সেকেন্ড" (cps), প্রাথমিকভাবে এর উপ আর অধিএকক "kilocycles per second" (kc/s) এবং "megacycles per second" (Mc/s), আর বড়স্কেলে ব্যবহৃত হত "kilomegacycles per second" (kMc/s)। তবে "সাইকেল প্রতি সেকেন্ড" বা "cycles per second" এককটি ১৯৭০ সালের মধ্যে বৃহৎভাবে হার্জে প্রতিস্থাপিত হয়।
তাড়িৎচৌম্বক বিকিরণকে প্রায়ই কম্পাংক দিয়ে বর্ণনা করা হয়। লম্বালম্বিভাবে থাকা বৈদ্যুতিক এবং চৌম্বকক্ষেত্রের মধ্যে প্রতি সেকেন্ডে ঘটা স্পন্দন(oscillation) সংখ্যাকে প্রকাশ করা হয় হার্জ বলে।